
Megastructuri dacice descoperite cu tehnologia LIDAR 


Posted in DACI, TRANSILVANIA by saccsiv on iunie 27, 2024 


Cercetarile realizate recent cu ajutorul tehnologiei LiDAR au scos la iveala informatii uimitoare despre tinutul 
cetăților dacice din Hunedoara si despre sistemele militare folosite de daci şi romani, în timpul războaielor de la 
începutul secolului al doilea. 


Tehnologia modernă de scanare şi cartografiere prin satelit (LIDAR) a fost folosită pentru cercetarea unor așezări 
dacice, iar descoperirile realizate de oamenii de ştiinţă sunt uimitoare. 


Cetățile dacice şi sistemele defensive ale anticilor erau mult mai vaste decât au putut fi identificate pana in 
prezent. 


Cetatea dacică Feţele Albe era mult mai veche 


Aflată în vecinătatea capitalei dacilor — Sarmizegetusa Regia -, cetatea dacică Feţele Albe (video) a fost 
descoperită la începutul anilor 1800. Atunci, autorităţile fiscale din Transilvania au cercetat ţinutul cetăților 
dacice, animate de vestea descoperirii unor tezaure antice prețioase de monede de aur. 


https://adevarul.ro/videoplayer/6d1846ed-b858-4d13-9d02-4383cc3caf86? &content=2369538 


Campaniile arheologice din perioada 1965 — 1973 au scos la ivealá o rámásitele mai multor locuinte si temple, 
dispuse pe terasele intárite cu ziduri masive de calcar din cetatea dacicá Fetele Albe (video). In deceniile 
urmátoare, asezarea ascunsa de paduri, la 3 — 4 kilometri de Sarmizegetusa Regia, nu a mai fost cercetatá 
sistematic de arheologi, in schimb a fost scormonitá de cáutátorii de comori si vizitatá de grupuri de pasionati de 
meditatie si de spiritualitate, de drumeti, dar si de amatori de diverse ritualuri. 


Oamenii de stiintá care au studiat-o recent, folosind si tehnologia LIDAR, de scanare si cartografiere laser, au 
facut aici o serie de descoperiri uimitoare. Desi se credea ca asezarea anticá este formatá din 20 — 30 de terase, 
folosirea tehnologiei LIDAR a arátat ca Fetele Albe era mult mai intinsa. Cetatea ocupa un munte intreg, acum 
acoperit complet de pádure si este mai veche decát Sarmizegetusa Regia. 


https://adevarul.ro/videoplayer/62969198-0ace-4ef8-9277-a54500d7fd76? &content=2369538 


„Modelul digital de teren (DTM) derivat din LiDAR dezvăluie o adevărată surpriză: situl este mult mai larg, 
ocupánd toata latura sudica a dealului, pe doi kilometri, de la párául Arsurii pana la fortificatia de pe Dealul 
Grădiştii si are aproape 200 de terase, deci de zece ori mai mult încât s-a crezut! Terasele sunt cel mai adesea 
aliniate (ca „ghirlande ”) de-a lungul curbelor de nivel, iar astăzi sunt acoperite în întregime de păduri. Unele 
sunt în trepte, altele în ciorchine. Pe terase sunt vizibile urme ale numeroaselor construcţii cu bază 
dreptunghiulară sau poligonală/circulară ”, arată cercetătorii Aurora Petan şi Valeriu Sîrbu, într-un studiu 
publicat recent, cu titlul „Revizitând Feţele Albe — un important sit dacic de lângă Sarmizegetusa Regia” (Editura 
Dacica, 2023). 


Cercetarea a scos la iveală si faptul că aşezarea de pe Sesul cu Bránzá (video) datează, cel mai probabil, de la 
sfârșitul secolului al doilea î. Hr., fiind astfel mai veche decât Sarmizegetusa Regia, cu cel putin o generaţie, şi 
astfel, mai veche epocii regelui Burebista. 


„Asemănarea dintre cele două centre este izbitoare. Ce pare pentru a le distinge, însă, este cronologia. Având in 
vedere aceste date, este evident că situl de la Feţele Albe nu mai poate fi considerat un cartier al Sarmizegetusa 
Regia, ci, cel mai probabil, chiar locul în care “s-a născut” Sarmizegetusa. Chiar dacă așezarea de pe Dealul 
Grădiştii a crescut ca dimensiune si importanță, cea de pe Feţele Albe a rămas cu siguranță un loc cu un statut 
aparte, care avea în centru o zonă sacră si care simboliza începuturile centrului de putere din Munţii Șureanu”, 
arătau cercetătorii. 


Cetatea dacică Piatra Roşie era mult mai întinsă 


Tehnologia LIDAR folosită recent în cercetările efectuare la cetatea dacică Piatra Roşie (video) au oferit 
informații importante despre întinderea şi rolul pe care cetatea de pe valea Luncanilor îl avea în Antichitate. 


https://adevarul.ro/videoplayer/f52c625a-d56c-4944-bdce-10dd84d9c702? &content=2369538 


Cetatea dacica Piatra Rosie a fost dezvelita la sfarsitul anilor ‘40 de arheologii condusi de Constantin 
Daicoviciu, iar primele concluzii publicate de istoric aratau cá asezarea ar fi avut mai degraba un caracter militar, 
avand rol de a apara Sarmizegetusa Regia. 


In ultimii ani, a fost cercetatá, in premiera, cu ajutorul tehnologiei LIDAR, de scanare si cartografiere laser. 
Studiul publicat de Aurora Petan, cu titlul ,,Ansamblul terasat fortificat de la Alun — Piatra Rosie” (revista 
Arheovest, 2021) dezváluie detalii despre amploarea pe care o avea asezarea in Antichitate. 


„Analiza datelor furnizate de măsurătorile topografice si de scanarea LiDAR ne dezvăluie o remarcabilă unitate 
de concepție în amenajarea acestei porțiuni de deal, care scoate în evidenţă terasele si lasă în plan secund 
fortificațiile. Devine astfel evident că platoul si terasele estice aparțin unui singur ansamblu cu suprafaţa de 
circa 26.000 metri pătraţi, conceput unitar şi care se înscrie într-un perimetru regulat, aproape rectangular”, 
arată arheologul Aurora Petan, în lucrarea sa. 


Studiul mai relevá cá asezarea dacicá era compusá din cel putin 13 terase, amenajate prin nivelarea varfului 
muntelui, care puteau sustine resedinte aristocratice, turnuri, temple, cládiri publice, locuinte sau ateliere. In 
mijlocul ei, o doliná acoperitá in prezent cu bolovani si rámásite ale constructiilor antice, ar fi corespondat cu o 
pestera greu accesibila aflata de sub cetate. 


mijlocul secolului trecut, ci ar fi fost nucleul unei așezări întinse si bogate a dacilor, ale căror limite şi rămăşiţe 
au putut fi reperate prin noua tehnologie. 


Zona cetăților dacice Costești si Blidaru, apropiate una de cealaltă, a fost, de asemenea, cercetată cu noua 
tehnologie, iar scanarea a scos la iveală sistemul complex de terase din jurul ruinelor vizibile în prezent, cu 
ochiul liber pe dealurile de la marginea satului Costeşti din Hunedoara. 


Războaiele daco-romane, decodificate cu tehnologia LIDAR 


Un alt studiu cu ajutorul tehnologiei moderne a oferit informaţii prețioase despre războaiele daco-romane de la 
începutul secolului al doilea, care au dus la cucerirea de către romani a celor mai bine apărate teritorii din Dacia. 
Tehnologia LiDAR (light detection and ranging) a fost folosită pentru scanarea şi cartografierea zonelor din 
vecinătatea Sarmizegetusei Regia, unde au fost descoperite rămăşiţele castrelor romane. 


Oamenii de ştiinţă au încercat să afle ce rol au avut bazele militare romane descoperite în împrejurimile 
Sarmizegetusei Regia şi cum s-a putut apropia armata invadatoare de capitala dacilor, aflată în inima unui ţinut 
în care relieful înconjurător juca un rol important în sistemul defensiv al Daciei. 


Fiecare castru roman îşi avea rolul lui într-un sistem ofensiv plănuit pentru asedierea capitalei dacilor, 
concluzionau, in 2021, Ioana A. Oltean si Joao Fonte, în lucrarea „Analize GIS şi modele de reţele spatiale in 
zonele montane. Războiul antic: cucerirea romană a Daciei”. 


„Dacă ipotezele teoretice folosite aici pentru estimarea mişcării solului, a vizibilităţii şi a implicatiilor privind 
timpul de călătorie sunt valide, practic toate bazele militare romane confirmate sau suspectate în Munţii 
Orăştiei, în exteriorul Sarmizegetusei Regia, ar fi fost necesare fie ca parte a schemei de mobilitate sau pentru 
un război direct împotriva țintelor strategice. Analiza noastră confirmă că locaţia de la Comarnicelu a avut 
potenţialul de a acţiona ca un nod de distribuţie şi coordonare a armatei în avansul de la sud-est către 
Sarmizegetusa Regia. În timp ce situri precum Muncelu sau Comărnicelu s-au bucurat, în general, de poziții mai 
bune decât Cornu Pietrii sau Sesului, fiecare şi-a prezentat propriile avantaje, dând pondere interpretării lor 
asupra funcţionării ca parte a unui sistem strategic, mai degrabă decât în mod izolat. Cercetările noastre indică 
faptul că distribuţia bazelor armatei romane în peisaj a asigurat o comunicare convenabilă între trupele din 
zonă, la sol şi vizual”, arată autorii studiului. 


În Munţii Orăştiei, au fost descoperite mai multe „castre de marş”, locuri unde armatele împăratului Traian şi-au 
aşezat taberele în timpul războaielor daco-romane. Pe crestele şi culmile din împrejurimile capitalei dacilor au 
fost identificate de-a lungul timpului cel puţin şase castre de marş romane: Vârful lui Pătru, Jigoru Mare, 
Comărnicel I, Comarnicel II, Comárnicel III şi Muncel. Alte tabere au fost indicate, mai recent, pe dealurile 
Prisaca, Sesului şi Cornu Pietrii, cu ajutorul tehnologiei LiDAR. 


Sarmizegetusa Regia a fost cucerită de romani, potrivit istoricilor, la finalul celui de-al doilea război purtat de 
împăratul Traian în Dacia (105 — 106). 


Cum erau apărate Porţile de Fier ale Transilvaniei 
Locul celor mai crâncene bătălii dintre daci şi romani a purtat numele Tapae, iar oamenii de ştiinţă l-au 
identificat cu trecătoarea Porţile de Fier ale Transilvaniei (video), aflată in Tara Hațegului, în apropiere de Ulpia 


Traiana Sarmizegetusa, la limita judeţelor Hunedoara si Caras Severin. 


https://adevarul.ro/videoplayer/252e181e-a716-4681-9978-cdee6258545f? &content-2369538 


Aici, in anul 87, armata romana condusá de generalul Cornelius Fuscus a fost prinsa intr-o ambuscada si 
macelarita de ostile lui Decebal. Generalul roman a fost ucis, iar steagurile si masinile de lupta ale legiunilor sale 
au fost capturate de daci si duse in munti. 


In anul urmátor, romanii condusi de generalul Tettius Iulianus au atacat din nou Dacia si au fost victoriosi la 
Tapae. Dacii au fost nevoiti sá se retraga in munti, fara a mai fi urmáriti de cátre romani. 


Ultima bătălie importantă dintre daci şi romani, purtată la Tapae, a avut loc în anul 101 şi s-a soldat cu 
înfrângerea dacilor. A fost una dintre cele mai sângeroase bătălii dintre cele două armate, cea romană fiind 
condusă de însuşi împăratul Traian. 


https://adevarul.ro/videoplayer/f648d4dc-fd30-47e0-996f-615f11ffe808? & content=2369538 


Vestigii arheologice au fost scoase la iveala aici in primii ani ai secolului XX, in timpul lucrarilor la constructia 
caii ferate Hateg — Caransebes. 


Alte cercetări, realizate in anii ‘70, au dus la identificarea unor valuri de pământ întinse pe mai mult de doi 
kilometri şi jumătate, care ar fi avut rolul de a închide principala cale de acces dinspre Dunăre, prin tara 
Hațegului, spre Sarmizegetusa Regia. 


Recent, cercetările cu ajutorul tehnologiei LIDAR au arătat că lungimea fortificațiilor era mult mai mare decât 
cea stabilită de arheologi în deceniile trecute. 


„Analiza noastră arată că sistemul de apărare era mult mai lung si bloca nu doar accesul prin vale, ci şi către 
drumul de creastă, care era protejat astfel pe o lungime de cel puţin 2,8 kilometri. De aici, în prezent, lungimea 
cunoscută de fortificaţie are 4,8 kilometri, dar dimensiunea si traseul ei real rămân de stabilit în viitor ", arată 
studiul „Modelul digital de teren (DTM) derivat din LIDAR, disponibil gratuit, descoperă inima Regatului Dac” 
(2023, autori Aurora Petan, Alexandru Hegyi). 

